Σύνδεσμος Φιλάθλων Άρη - Super 3

Ο SUPER 3 είναι ο δημοφιλέστερος σύνδεσμος φιλάθλων του Άρη Θεσσαλονίκης και ένας από τους μεγαλύτερους συνδέσμους στην Ελλάδα. Το όνομα του συνδέσμου προέρχεται από τα αρχικά της φράσης "Σύνδεσμος Οργανωμένων ΥΠΕΡασπιστών (Άρη) (Θύρας) 3", στη λατινική τους εκδοχή και το σύμβολό του είναι το πλέον χαρακτηριστικό μπουλντόγκ, που συμβολίζει την πίστη και την αφοσίωση.

Ιστορία
Ιδρύθηκε το 1988, από μια ομάδα φίλων ηλικίας 25-30 ετών, στο κέντρο της Θεσσαλονίκης. Αφορμή για την ίδρυση του συνδέσμου ήταν η ανεπαρκής οργάνωση των οπαδών της ομάδας και η ανάγκη ανανέωσης των παλιών συνδέσμων τους. Έκανε την πρώτη του επίσημη εκδρομή στη Δράμα στις 11 Σεπτεμβρίου 1988, όπου η ομάδα αντιμετώπιζε την τοπική Δόξα. Αρχικά, στεγάστηκε επί της Τσιμισκή 32Β, στο κέντρο της πόλης (πλατεία Αριστοτέλους). Αργότερα, ο σύνδεσμος έφυγε από την Τσιμισκή 32Β μεταφέροντας τα κεντρικά του γραφεία σε ένα ημιϋπόγειο επί της οδού Γεωργίου Σεφέρη στην περιοχή Χαριλάου. Εκεί, έμεινε για πολλά χρόνια, ώσπου ξαναμεταφέρθηκε αυτή τη φορά σε χώρο του γηπέδου "Κλεάνθης Βικελίδης" επί της οδού Παπαναστασίου. Τέλος, το 2018 μετακόμισε για τελευταία φορά τα κεντρικά του γραφεία σε μονοκατοικία στη διασταύρωση των οδών Λευκωσίας και Δημάρχου Μιχαήλ Παπαδοπούλου, πάλι στην περιοχή της Χαριλάου. 

Ο σύνδεσμος άνοιξε το πρώτο του παράρτημα στον Εύοσμο, το 1990. Το πρώτο επαρχιακό παράρτημα λειτούργησε στη Γουμένισσα το 1993, από όπου καταγόταν ένας εκ των ιδρυτικών μελών του συνδέσμου, ο Δημήτρης Παπαδόπουλος, γνωστότερος στις τάξεις των οπαδών του Άρη με το παρατσούκλι Μπρούνο. Ακολούθησαν παραρτήματα στη Δράμα, στα Γιαννιτσά, στην Αλεξάνδρεια και τα Χανιά το 1994. Το 1993 ιδρύθηκε ο SUPER3 Ανατολικής Θεσσαλονίκης, ο οποίος αρχικά στεγάστηκε σε ένα ημιϋπόγειο στην περιοχή Χαριλάου. Ακόμη λειτουργούν δύο παραρτήματα του συνδέσμου στη Γερμανία (Στουτγκάρδη και Χαϊλιγκενχάους), ενώ λειτουργεί και ένας Παγκύπριος SUPER 3 στη Λευκωσία. Τον Οκτώβριο του 2024 στεγάστηκε και επίσημα ο SUPER3 Στοκχόλμης, στην πρωτεύουσα της Σουηδίας.

Αξιοσημείωτα παραρτήματα του συνδέσμου υπήρξαν αυτά του Βότση, της Καλαμαριάς (1999-2017) και της Νεάπολης (1998-2017). Όλα σταμάτησαν τη λειτουργία τους το 2017, όταν και εφαρμόστηκε ο νόμος Κοντονή με στόχο να δώσει τέλος στην οπαδική βία. Η αποτελεσματικότητα αυτού του νόμου αμφισβητήθηκε σφοδρά μετά την εφαρμογή του.

 Εκδρομές 
Βασική αρχή του SUPER 3 είναι το να μην παίζει ο Άρης μόνος του ποτέ, που σημαίνει ότι πρέπει πάντα να υπάρχει παρουσία οπαδών του στις εξέδρες των γηπέδων, που αγωνίζεται ο σύλλογος. Υπό αυτή την αρχή, λοιπόν, ο σύνδεσμος έχει οργανώσει και πραγματοποιήσει εκδρομές στο εξωτερικό, όπως στο Μόναχο το 1989, στην Σαραγόσα το 1990,19/4/1990… ο ΑΡΗΣ δίνει το τελευταίο του παιχνίδι σε F-4 | aris.re στο Τορίνο το 1993,Ο θρίαμβος του Άρη στο Τορίνο - Contra.gr - Live Sports Magazine στη Γενεύη το 1999, στο Σαρλερουά το 2006,6.000 ARIS fans in Charleroi || Uleb Cup Final 2006 || Super3 archive || no.3 στη Σαραγόσα και το Μόναχο το 2007,Μπάγερν Μονάχου-Αρης 6-0 - Contra.gr - Live Sports Magazine στη Βιέννη το 2010,Αούστρια Βιέννης-Άρης 1-1 - Άρης - SPORT 24 τη Μαδρίτη το ίδιο έτος και στο Μάντσεστερ το 2011Μάντσεστερ Σίτι-Άρης 3-0 (videos) - Contra.gr - Live Sports Magazine.

Στον τελικό του κυπέλλου Ελλάδος του 2010 στο ΟΑΚΑ περίπου 30.000 οπαδοί του Άρη ταξίδεψαν στην Αθήνα με κάθε πιθανό μέσο θέτοντας νέο ρεκόρ για τη μαζικότερη μετακίνηση οπαδών στα ελληνικά αθλητικά χρονικά.

Φιλίες με άλλους οπαδούς
Ο SUPER 3 διατηρεί φιλικές σχέσεις με οπαδούς της Μπορούσια Ντόρτμουντ του συνδέσμου The Unity, με οπαδούς της Σαιντ-Ετιέν του συνδέσμου Green Angels. Διατηρεί, επίσης, καλές σχέσεις με τους Bultras, οπαδούς της Μπότεφ Πλόβντιφ και τους οπαδούς της Μπόκα Τζούνιορς του κλαμπ La Numero 12, οι οποίες ήταν εντονότερες όσο βρισκόταν εν ζωή ο εμβληματικός οπαδός του Άρη και μέλος του συνδέσμου, Νίκος "Κουκ" Κιούκας. Τα δύο από τα πιο διάσημα συνθήματα, που ακούγονται στις κερκίδες από τους οπαδούς του Άρη (Άρη, Άρη, Άρη, Άρη, Άρη, Άρη σ' αγαπάω και Όσο θα ζω) προέκυψαν από διασκευές αντίστοιχων συνθημάτων των οπαδών της Μπόκα Τζούνιορς (Dale Boca και Bostero Soy).

Ο σύνδεσμος έχει ξακαθαρίσει σε σχετικό άρθρο στο περιοδικό του, ότι οι παραπάνω σχέσεις είναι φιλικές και αρνείται τον όρο αδελφοποίηση λέγοντας χαρακτηριστικά, ότι δε μπορούμε να βάλουμε το σήμα του Άρη και του συνδέσμου ίσα με οποιοδήποτε σήμα άλλης ομάδας και οποιουδήποτε άλλου συνδέσμου.

 Επικοινωνία και δημόσιες σχέσεις 
Ο SUPER 3 ξεκίνησε το 1994 να εκδίδει την εβδομαδιαία εφημερίδα "Super Aris", η οποία το 2014 μετατράπηκε σε μηνιαίο περιοδικό,Super Aris | PRESSARIS το οποίο έχει τερματίσει την έκδοσή του. Τον Ιανουάριο του 2020 ξεκίνησε την έκδοση ενός νέου περιοδικού που φέρει το όνομα του συνδέσμου.

Ο σύνδεσμος διατηρεί λογαριασμούς στα δημοφιλέστερα μέσα κοινωνικής δικτύωσης. Το κανάλι στο YouTube είναι το δημοφιλέστερο κανάλι οπαδικού περιεχομένου στο ελληνικό YouTube έχοντας τον μεγαλύτερο αριθμό συμνδρομητών και συνολικών προβολών με μεγάλη διαφορά από το δεύτερο.

Όποτε το έκριναν σκόπιμο, τα μέλη του συνδέσμου παρέμβαιναν (και συνεχίζουν να παρεμβαίνουν) πιο άμεσα εκφράζοντας τις απόψεις τους μέσω ραδιοφωνικών εκπομπών. Αυτό γινόταν μέσω του βήματος, που τους παραχωρούσαν παραδοσιακά Αρειανά ραδιόφωνα, όπως το Yellow Radio, ή μεταδίδοντας διαδικτυακά από το κανάλι του συνδέσμου στο YouTube.

 Raise The Flag Festival 
Στις 16 Αυγούστου του 2019 έφυγε από τη ζωή μετά από πολύχρονη μάχη με τον καρκίνο ένας από τους πρωτεργάτες του SUPER 3, ο Νίκος Κιούκας, που είχε καταφέρει να κερδίσει τον σεβασμό ακόμα και αντίπαλων οπαδών. Ο SUPER 3 αποφάσισε να τον τιμήσει διοργανώνοντας ένα φεστιβάλ πανκ μουσικής στη Θύρα 3 του γηπέδου "Κλεάνθης Βικελίδης".

Το πρώτο Raise The Flag Festival πραγματοποιήθηκε το 2020 και έκτοτε πραγματοποείται κάθε χρόνο με συμμετοχές, όπως οι Ομίχλη, οι Panx Romana κ.ά.

Παραπομπές

Εξωτερικοί σύνδεσμοι
 SUPER 3 Official Website


Αρη
Κατηγορία:Α.Σ. Άρης Θεσσαλονίκης